als_Latn dik_Latn sag_Latn
Ëndrra më e madhe e Elseid Hysajt mund të bëhet realitet në verë. Futbollisti i përfaqësueses shqiptare ka shprehur shpeshherë se një ditë dëshiron të luajë për skuadrën e tij të zemrës, Interin. Dhe sipas asaj që raportojnë mediet italiane, Hysaj në afatin kalimtar të ardhshëm mund të transferohet në radhët e klubit zikaltër.
Roberto Mançini po kërkon përforcime për krahët e mbrojtjes dhe duke parë formën fantastike që po shfaq 21-vjeçari shqiptar, duket i mundur ky transferim. “Mendoj se Elseidi është një nga futbollistët më të mirë në rolin e tij në Serinë A. Ai po tregon vlerat e tij edhe me përfaqësuesen shqiptare dhe është më se normale që për të të interesohen klubet më me emër italiane. Hysaj po zhvillon një sezon të madh dhe mund të përmirësohet edhe më shumë në të ardhmen”, ka thënë menaxheri i futbollistit Hysaj, Marco Piccioli. Ky i fundit ka zbuluar se Hysajn e kërkojnë edhe Lazio, Shtuttgarti dhe Hannoveri 96.
als_Latn als_Latn